รัฐมนตรีช่วยว่าการกระทรวงสาธารณสุข ขอให้ผู้ประกอบการและประชาชน ปฏิบัติตามมาตรการของกรมอนามัยอย่างเคร่งครัด
รัฐมนตรีช่วยว่าการกระทรวงสาธารณสุข ขอให้ผู้ประกอบการและประชาชน ปฏิบัติตามมาตรการของกรมอนามัยอย่างเคร่งครัดนายสาธิต ปิตุเตชะ รัฐมนตรีช่วยว่าการกระทรวงสาธารณสุข เปิดเผยถึงการ เตรียมการเพื่อดำเนินการตามมาตรการผ่อนปรน ซึ่งจะเริ่มในวันพรุ่งนี้ 3 พฤษภาคม 2563 ว่า กระทรวงสาธารณสุขพร้อมเดินหน้าอย่างเต็มที่ในการป้องกันการแพร่ระบาดของโรคโควิด-19 จะเห็นได้จากจำนวนผู้ป่วยรายใหม่ที่อยู่ในหลักหน่วยขณะนี้ โดยกรอบดำเนินงานของกระทรวงสาธารณสุขในระยะผ่อนปรน ได้แก่ ลดจำนวนผู้ป่วยโควิด-19 รายใหม่ สร้างความมั่นในใจการรักษามาตรการผ่อนปรน และประเภทกิจการและกิจกรรมต้องถูกสุขลักษณะ ในส่วนของการเปิดกิจการตามมาตรการของรัฐจะต้องเป็นแบบการตระหนักร่วมกันทั้งผู้ประกอบการและประชาชน โดยกรมอนามัยมีเกณฑ์มาตรฐานเพื่อให้ผู้ประกอบการดำเนินการตามหลักเกณฑ์ต่างๆ ซึ่งประชาชนสามารถร่วมตรวจสอบได้ด้าน พญ. พรรณพิมล วิปุลากร อธิบดีกรมอนามัย เปิดเผยว่า มาตรการหลักในการเข้าสู่ระยะผ่อนปรน ได้แก่ การทำความสะอาดด้วยน้ำยาฆ่าเชื้อทุกวัน ผู้ให้และผู้รับบริการต้องสวมใส่หน้ากากอนามัย มีจุดบริการล้างมือ เว้นระยะห่าง และควบคุมจำนวนคน ส่วนมาตรการเสริม ได้แก่ การคัดกรองผู้ป่วย มีไข้ จัดพื้นที่รอคิวห่างอย่างน้อย 1 เมตร และงดรับประทานอาหารในพื้นที่ตามมาตรการผ่อนปรน เป็นต้นสำหรับการเปิดตลาดสด ตลาดนัด ที่มีการผ่อนปรนให้จำหน่ายสินค้าประเภทอื่นนอกเหนือจากอาหาร แล้ว เจ้าของตลาดจะต้องจัดแผงค้าให้มีระยะห่างที่เหมาะสมด้วย ขณะที่ร้านเสริมสวย ร้านตัดผม ต้องจัดจุดบริการลูกค้าให้ห่างกัน รับลูกค้าโดยไม่ให้มีลูกค้านั่งรอภายในร้าน รวมทั้งทำความสะอาดอุปกรณ์ทุกชนิดในทุกครั้งที่มีการให้บริการ ซึ่งขณะนี้กรมอนามัยได้บูรณาการร่วมกับหน่วยงานที่เกี่ยวข้อง จัดทำแพลตฟอร์ม Thai Stop Covid โดยผู้ประกอบการสามารถเข้าไปประเมินสถานประกอบการของตนเองได้ว่าพร้อมเปิดกิจการและพร้อมปฎิบัติตามมาตรการผ่อนปรนหรือไม่ด้าน นายวิชัย อัศรัสกร รองประธานกรรมการหอการค้าไทย เปิดเผยว่า การเปิดกิจการจะต้องปลอดภัยและมีประสิทธิภาพ เพื่อไม่ให้เกิดการแพร่ระบาดของโรคโควิด-19 ได้อีก โดยหอการค้าได้หารือร่วมกับหน่วยงานที่เกี่ยวข้อง เสนอมาตรการต่างๆ ให้เน้นความปลอดภัยเป็นหลัก ในสัปดาห์หน้า กระทรวงการคลังจะหารือร่วมกับธนาคารต่างๆ รวมทั้งยังขอให้ประชาชนใช้วิธีการชำระเงินผ่านแอปพลิเคชันเพื่อหลีกเลี่ยงการสัมผัสกับเงินสดด้วยทั้งนี้ยังได้จัดทำเว็บไซต์ เปิดเมืองปลอดภัย Thai.care เพื่อให้ผู้ประกอบการ ห้างร้านและผู้ให้บริการ สามารถลงทะเบียนผ่านเว็บไซต์ เพื่อประกาศเป็นสถานประกอบการปลอดภัยตามมาตรฐานการป้องกันการแพร่ระบาดของโรคโควิด-19 ได้ พร้อมรับ QR Code เพื่อสร้าง SafePlace เพิ่มความมั่นใจให้กับลูกค้าและผู้ใช้บริการ โดยมีเป้าหมายให้สามารถขับเคลื่อนเศรษฐกิจ ขับเคลื่อนธุรกิจให้ยั่งยืนต่อไปอย่างไรก็ตาม ขณะนี้ขอให้ประชาชนอย่าพึ่งเดินทางไปต่างจังหวัด เพราะเดือนนี้มีวันหยุดจำนวนมาก เพื่อลดการแพร่เชื้อ แต่ถ้าหากเดินทางกลับต่างจังหวัดแล้วขอให้เว้นระยะห่าง อย่าประมาท เพื่อให้ประเทศไทยสามารถรักษาตัวเลขหลักหน่วยไว้จนครบ 14 วัน เพื่อที่จะได้เปิดเมืองได้ อย่างไรก็ตามจะต้องดำเนินมาตรการเชิงรุกในการลงพื้นที่หาผู้ติดเชื้อโควิด-19 เพราะที่ผ่านมายังพบว่ามีผู้ติดเชื้อหลงเหลืออยู่ในชุมชน